CELEX: 32015R1610
Language: sl
Date: 2015-09-24 00:00:00
Title: Izvedbena uredba Komisije (EU) 2015/1610 z dne 24. septembra 2015 o odobritvi Pythium oligandrum sev M1 kot aktivne snovi za uporabo v biocidnih proizvodih 10. vrste proizvodov (Besedilo velja za EGP)

25.9.2015   
            
            
               SL
            
            
               Uradni list Evropske unije
            
            
               L 249/20
            
         IZVEDBENA UREDBA KOMISIJE (EU) 2015/1610
   z dne 24. septembra 2015
   o odobritvi Pythium oligandrum sev M1 kot aktivne snovi za uporabo v biocidnih proizvodih 10. vrste proizvodov
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 528/2012 Evropskega parlamenta in Sveta z dne 22. maja 2012 o dostopnosti na trgu in uporabi biocidnih proizvodov (1) ter zlasti člena 90(2) Uredbe,
   ob upoštevanju naslednjega:
   
               (1)
            
            
               Češka je 12. julija 2005 prejela vlogo v skladu s členom 11(1) Direktive 98/8/ES Evropskega parlamenta in Sveta (2) za vključitev aktivne snovi Pythium oligandrum sev M1 v Prilogo I za uporabo v 10. vrsti proizvodov (zaščitna sredstva v gradbeništvu), kot je opredeljena v Prilogi V k navedeni direktivi, ki ustreza 10. vrsti proizvodov, kot je opredeljena v Prilogi V k Uredbi (EU) št. 528/2012.
            
         
               (2)
            
            
               
                  Pythium oligandrum sev M1 14. maja 2000 ni bil na trgu kot aktivna snov v biocidnih proizvodih.
            
         
               (3)
            
            
               Češka je 8. novembra 2011 v skladu s členom 11(2) Direktive 98/8/ES Evropski agenciji za kemikalije predložila poročilo o oceni skupaj s priporočili.
            
         
               (4)
            
            
               Odbor za biocidne pripravke je ob upoštevanju sklepov pristojnega ocenjevalnega organa 2. decembra 2014 oblikoval mnenje Evropske agencije za kemikalije.
            
         
               (5)
            
            
               Iz tega mnenja je razvidno, da je za biocidne proizvode, ki se uporabljajo za 10. vrsto proizvodov in vsebujejo Pythium oligandrum sev M1, mogoče pričakovati, da izpolnjujejo zahteve iz člena 19(1)(b) Uredbe (EU) št. 528/2012, če so izpolnjeni nekateri pogoji glede njihove uporabe.
            
         
               (6)
            
            
               Zato je primerno Pythium oligandrum sev M1 odobriti za uporabo v biocidnih proizvodih 10. vrste proizvodov, pod pogojem, da je to v skladu z nekaterimi specifikacijami in pogoji.
            
         
               (7)
            
            
               Ukrepi iz te uredbe so v skladu z mnenjem Stalnega odbora za biocidne pripravke –
            
         SPREJELA NASLEDNJO UREDBO:
   Člen 1
   
      Pythium oligandrum sev M1 se odobri kot aktivna snov za uporabo v biocidnih proizvodih 10. vrste proizvodov, pri čemer se upoštevajo specifikacije in pogoji iz Priloge.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 24. septembra 2015
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 167, 27.6.2012, str. 1.
   
      (2)  Direktiva 98/8/ES Evropskega parlamenta in Sveta z dne 16. februarja 1998 o dajanju biocidnih pripravkov v promet (UL L 123, 24.4.1998, str. 1).
   
      PRILOGA
      
                  Splošno ime
               
               
                  Ime po IUPAC
                  Identifikacijska številka
               
               
                  Minimalna stopnja čistosti aktivne snovi (1)
                  
               
               
                  Datum odobritve
               
               
                  Datum prenehanja veljavnosti odobritve
               
               
                  Vrsta proizvoda
               
               
                  Posebni pogoji
               
            
                  
                     Pythium oligandrum sev M1
               
               
                  ni relevantno
               
               
                  relevantnih nečistoč ni
               
               
                  1. januar 2016
               
               
                  31. december 2025
               
               
                  10
               
               
                  Pri oceni proizvoda je treba posebno pozornost nameniti vidikom izpostavljenosti, tveganja in učinkovitosti, povezanim s katero koli uporabo, zajeto v vlogi za izdajo dovoljenja, ki pa ni bila obravnavana v oceni tveganja aktivne snovi na ravni Unije.
                  Dovoljenja za biocidne proizvode se izdajo pod naslednjim pogojem:
                  za industrijske ali poklicne uporabnike se vzpostavijo postopki varnega ravnanja in primerni organizacijski ukrepi. Če izpostavljenosti ni mogoče zmanjšati na sprejemljivo raven z drugimi načini, se proizvodi uporabljajo z ustrezno osebno zaščitno opremo.
               
            
         (1)  Čistost, navedena v tem stolpcu, je bila minimalna stopnja čistosti aktivne snovi, uporabljene za oceno v skladu s členom 16(2) Direktive št. 98/8/ES. Čistost aktivne snovi v proizvodu, danem na trg, je lahko enaka ali drugačna, če je dokazano tehnično enakovredna aktivni snovi iz ocene.